ประกาศกระทรวงมหาดไทยประกาศกระทรวงมหาดไทยเรื่องข้อจำกัดอำนาจของผู้ว่าการการประปานครหลวงในการทำนิติกรรม[๑] อาศัยอำนาจตามความในมาตรา๒๔ (๔) แห่งพระราชบัญญัติการประปานครหลวง พ.ศ. ๒๕๑๐ ซึ่งแก้ไขเพิ่มเติมโดยพระราชบัญญัติการประปานครหลวง(ฉบับที่ ๓) พ.ศ. ๒๕๒๒ จึงประกาศข้อบังคับการประปานครหลวง ฉบับที่ ๑๐๐ ว่าด้วยการพัสดุ พ.ศ. ๒๕๓๗ ซึ่งแก้ไขเพิ่มเติมโดยข้อบังคับการประปานครหลวง ฉบับที่ ๑๒๗ว่าด้วย การพัสดุ พ.ศ. ๒๕๔๙เฉพาะที่มีข้อความจำกัดอำนาจของผู้ว่าการการประปานครหลวงในการทำนิติกรรมไว้โดยให้ยกเลิกประกาศกระทรวงมหาดไทย เรื่อง ข้อจำกัดอำนาจของผู้ว่าการการประปานครหลวงในการทำนิติกรรมประกาศ ณ วันที่ ๖ กุมภาพันธ์ ๒๕๓๙ และให้ใช้ความต่อไปนี้แทนวิธีซื้อและวิธีจ้าง๑.การซื้อหรือการจ้าง กระทำได้ ๗ วิธีคือ๑.๑วิธีตกลงราคา ได้แก่ การซื้อหรือการจ้างครั้งหนึ่งซึ่งมีราคาไม่เกิน ๑๐๐,๐๐๐ บาท๑.๒วิธีสอบราคา ได้แก่ การซื้อหรือการจ้างครั้งหนึ่งซึ่งมีราคาเกิน ๑๐๐,๐๐๐ บาท แต่ไม่เกิน๒,๐๐๐,๐๐๐ บาท๑.๓วิธีประกวดราคา ได้แก่ การซื้อหรือการจ้างครั้งหนึ่งซึ่งมีราคาเกิน ๒,๐๐๐,๐๐๐ บาท๑.๔วิธีพิเศษ๑.๔.๑การซื้อ ได้แก่ การซื้อครั้งหนึ่งซึ่งมีราคาเกิน ๑๐๐,๐๐๐ บาทให้กระทำได้ เฉพาะกรณีหนึ่งกรณีใด ดังต่อไปนี้๑.๔.๑.๑เป็นพัสดุที่จะขายทอดตลาดโดยส่วนราชการองค์การระหว่างประเทศหรือหน่วยงานของต่างประเทศ๑.๔.๑.๒เป็นพัสดุที่ต้องซื้อเร่งด่วนหากล่าช้าอาจจะเสียหายแก่การประปานครหลวง๑.๔.๑.๓เป็นพัสดุที่มีความต้องการใช้เพิ่มขึ้นในสถานการณ์ที่จำเป็น หรือเร่งด่วนหรือเพื่อประโยชน์ของการประปานครหลวง และจำเป็นต้องซื้อเพิ่ม๑.๔.๑.๔เป็นพัสดุที่จำเป็นต้องซื้อโดยตรงจากต่างประเทศหรือดำเนินการโดยผ่านองค์การระหว่างประเทศ๑.๔.๑.๕เป็นพัสดุที่โดยลักษณะของการใช้งานหรือมีข้อจำกัดทางเทคนิคที่จำเป็นต้องระบุยี่ห้อเป็นการเฉพาะซึ่งหมายความรวมถึง อะไหล่รถประจำตำแหน่ง๑.๔.๑.๖เป็นพัสดุที่เป็นที่ดินและหรือสิ่งก่อสร้างซึ่งจำเป็นต้องซื้อเฉพาะแห่ง๑.๔.๑.๗เป็นพัสดุที่ได้ดำเนินการซื้อโดยวิธีอื่นแล้วไม่ได้ผลดี๑.๔.๒การจ้างโดยวิธีพิเศษ ได้แก่ การจ้างครั้งหนึ่งซึ่งมีราคาเกิน ๑๐๐,๐๐๐ บาท ให้กระทำได้เฉพาะกรณีหนึ่งกรณีใดดังต่อไปนี้๑.๔.๒.๑เป็นงานที่ต้องจ้างช่างที่มีฝีมือโดยเฉพาะ หรือผู้มีความชำนาญเป็นพิเศษ๑.๔.๒.๒เป็นงานจ้างซ่อมพัสดุที่จำเป็นต้องถอดตรวจให้ทราบความชำรุดเสียหายเสียก่อนจึงจะประมาณค่าซ่อมได้ เช่น งานจ้างซ่อมเครื่องจักร เครื่องมือกล เครื่องยนต์ เครื่องไฟฟ้าหรือเครื่องอิเล็กทรอนิกส์ เป็นต้น๑.๔.๒.๓เป็นงานที่ต้องกระทำโดยเร่งด่วน หากล่าช้าอาจจะเสียหายแก่ การประปานครหลวง๑.๔.๒.๔เป็นงานที่จำเป็นต้องกระทำร่วมกับส่วนราชการและต้องจ้างผู้รับจ้างรายเดียวกัน๑.๔.๒.๕เป็นงานที่ได้ดำเนินการจ้างโดยวิธีอื่นแล้วไม่ได้ผลดี๑.๕วิธีกรณีพิเศษ ได้แก่ การซื้อหรือการจ้างจากส่วนราชการซึ่งเป็นผู้ผลิตพัสดุหรือ ทำงานจ้างนั้นเอง๑.๖วิธีประมูลด้วยระบบอิเล็กทรอนิกส์ ได้แก่ การแข่งขันเสนอราคาด้วยระบบอิเล็กทรอนิกส์ตามหลักเกณฑ์ที่กระทรวงการคลังกำหนด๑.๗วิธีกรณีฉุกเฉิน ได้แก่ การซื้อหรือการจ้างครั้งหนึ่งไม่เกิน ๑๐,๐๐๐,๐๐๐ บาท เพื่อจัดซ่อมหรือทดแทนเฉพาะกรณีที่อุปกรณ์ของระบบผลิตน้ำสูบจ่ายน้ำ อุปกรณ์ท่อประปา หรือท่อประปาชำรุดเสียหายกะทันหันเป็นเหตุให้ต้องหยุดการผลิตน้ำและจำหน่ายน้ำประปา หรือเกิดน้ำประปาสูญเสียจำนวนมากหรือเกิดภัยธรรมชาติที่มิอาจป้องกันได้ โดยมิได้คาดหมายมาก่อนหรือก่อให้เกิดปัญหาจราจรอันเนื่องมาจากการรั่วไหลของน้ำประปาซึ่งความชำรุดดังกล่าวหากล่าช้าไม่ดำเนินการซ่อมแซม แก้ไข หรือทดแทนอุปกรณ์ที่เสียหายทันทีอาจเกิดความเสียหายแก่การประปานครหลวงอำนาจการสั่งซื้อหรือสั่งจ้าง๒.การสั่งซื้อหรือจ้างครั้งหนึ่งนอกจากวิธีพิเศษ วิธีกรณีพิเศษ และวิธีกรณีฉุกเฉินให้เป็นอำนาจของผู้ดำรงตำแหน่งและภายในวงเงิน ดังต่อไปนี้๒.๑ผู้ว่าการการประปานครหลวง ไม่เกิน ๑๐๐,๐๐๐,๐๐๐ บาท(หนึ่งร้อยล้านบาท)๒.๒คณะกรรมการการประปานครหลวง เกิน ๑๐๐,๐๐๐,๐๐๐ บาท(หนึ่งร้อยล้านบาท)๓.การสั่งซื้อหรือสั่งจ้างโดยวิธีพิเศษครั้งหนึ่งให้เป็นอำนาจของผู้ดำรงตำแหน่งและภายในวงเงิน ดังต่อไปนี้๓.๑ผู้ว่าการการประปานครหลวง ไม่เกิน ๕๐,๐๐๐,๐๐๐ บาท(ห้าสิบล้านบาท)๓.๒คณะกรรมการการประปานครหลวง เกิน ๕๐,๐๐๐,๐๐๐ บาท(ห้าสิบล้านบาท)๔.การสั่งซื้อหรือสั่งจ้างโดยวิธีกรณีพิเศษผู้ว่าการการประปานครหลวงสั่งซื้อหรือสั่งจ้างได้โดยไม่จำกัดวงเงิน๕.การสั่งซื้อหรือสั่งจ้างโดยวิธีกรณีฉุกเฉินให้ผู้ว่าการการประปานครหลวง หรือผู้ที่ผู้ว่าการการประปานครหลวงมอบหมายสั่งซื้อหรือสั่งจ้างได้ครั้งหนึ่งไม่เกิน ๑๐,๐๐๐,๐๐๐ บาท(สิบล้านบาท)การจ่ายเงินค่าพัสดุหรือค่าจ้างล่วงหน้า๖.การจ่ายเงินค่าพัสดุหรือค่าจ้างล่วงหน้าให้แก่ผู้ขายหรือผู้รับจ้างจะกระทำมิได้เว้นแต่ ผู้ว่าการการประปานครหลวงเห็นว่ามีความจำเป็นจะต้องจ่ายและมีการกำหนดเป็นเงื่อนไขไว้ก่อนการทำสัญญาหรือข้อตกลงให้กระทำได้เฉพาะกรณีและตามหลักเกณฑ์ดังต่อไปนี้๖.๑การซื้อหรือการจ้างจากส่วนราชการจ่ายได้ไม่เกินร้อยละ ๕๐ ของราคาซื้อหรือราคาจ้าง๖.๒การซื้อพัสดุจากสถาบันของรัฐในต่างประเทศ หรือจากหน่วยงานอื่นในต่างประเทศ ซึ่งต้องดำเนินการผ่านองค์การระหว่างประเทศหรือการซื้อเครื่องมือวิทยาศาสตร์หรือพัสดุอื่นที่ผู้ว่าการการประปานครหลวงพิจารณาเห็นว่าจำเป็นต้องซื้อจากผู้ผลิตหรือผู้แทนจำหน่ายโดยตรงในต่างประเทศให้จ่ายได้ตามที่ตกลงกับสถาบันของรัฐหรือองค์การระหว่างประเทศ หรือตามเงื่อนไข ที่ผู้ขายกำหนดแล้วแต่กรณี๖.๓การบอกรับวารสารหรือการสั่งจองหนังสือ จ่ายได้เท่าที่จ่ายจริง๖.๔การซื้อหรือการจ้างโดยวิธีสอบราคา หรือประกวดราคา จ่ายได้ไม่เกินร้อยละ ๑๕ ของราคาซื้อหรือราคาจ้างแต่ทั้งนี้ จะต้องกำหนดอัตราค่าพัสดุหรือค่าจ้างที่จะจ่ายล่วงหน้าไว้เป็นเงื่อนไขในเอกสารสอบราคา หรือประกวดราคาด้วย๖.๕การซื้อหรือการจ้างโดยวิธีพิเศษ ให้จ่ายได้ไม่เกินร้อยละ ๑๕ของราคาซื้อหรือราคาจ้าง๖.๖การซื้อหรือการจ้างโดยวิธีกรณีฉุกเฉิน ให้จ่ายได้ไม่เกินร้อยละ ๑๕ ของราคาซื้อ หรือราคาจ้างการจ้างที่ปรึกษา๗.การจ้างที่ปรึกษาที่เป็นนิติบุคคลนอกจากการจ้างที่ปรึกษาที่ดำเนินการด้วยเงินช่วยเหลือให้การประปานครหลวงจ้างที่ปรึกษาไทยเป็นหลักในการดำเนินงานเว้นแต่สาขาบริการหรือ งานที่ไม่อาจจะจ้างที่ปรึกษาไทยได้ ให้เสนอขออนุมัติต่อคณะกรรมการการประปานครหลวง๘.การจ้างที่ปรึกษาต่างประเทศของการประปานครหลวงโดยทั่วไปนอกจากการจ้างที่ปรึกษาที่ดำเนินการด้วยเงินช่วยเหลือจะต้องมีที่ปรึกษาไทยร่วมงานด้วยไม่น้อยกว่าร้อยละ ๕๐ของจำนวนคน/เดือนของที่ปรึกษาทั้งหมด เว้นแต่สาขาบริการหรืองานที่ไม่อาจจะจ้างที่ปรึกษาไทยได้ให้เสนอขออนุมัติต่อคณะกรรมการการประปานครหลวง๙.การจ้างที่ปรึกษากระทำได้ ๒ วิธี คือ๙.๑วิธีตกลง๙.๒วิธีคัดเลือกอำนาจในการสั่งจ้างที่ปรึกษา๑๐.การจ้างที่ปรึกษาครั้งหนึ่งให้เป็นอำนาจของผู้ดำรงตำแหน่งและภายในวงเงิน ดังต่อไปนี้๑๐.๑ผู้ว่าการการประปานครหลวงไม่เกิน ๕๐,๐๐๐,๐๐๐ บาท(ห้าสิบล้านบาท)๑๐.๒คณะกรรมการการประปานครหลวงเกิน ๕๐,๐๐๐,๐๐๐ บาท(ห้าสิบล้านบาท)ค่าจ้างที่ปรึกษา๑๑.ในกรณีที่มีความจำเป็นต้องจ่ายเงินค่าจ้างที่ปรึกษาล่วงหน้าให้จ่ายได้ไม่เกินร้อยละ ๑๕ ของค่าจ้างตามสัญญาและที่ปรึกษาจะต้องจัดให้ธนาคารหนึ่งหรือหลายธนาคารเป็นผู้ค้ำประกันเงินค่าจ้างที่ได้รับล่วงหน้าไปนั้นและให้ผู้ว่าจ้างคืนหนังสือค้ำประกันดังกล่าวให้แก่ที่ปรึกษาเมื่อการประปานครหลวงได้หักเงินที่ได้จ่ายล่วงหน้าจากเงินค่าจ้างตามผลงานแต่ละงวดครบถ้วนแล้วทั้งนี้ ได้กำหนดเป็นเงื่อนไขไว้ในสัญญาด้วยการเช่า๑๒.ให้ผู้ว่าการการประปานครหลวงนำข้อกำหนดเกี่ยวกับการซื้อมาใช้กับการเช่าสังหาริมทรัพย์โดยอนุโลม๑๓.การเช่าอสังหาริมทรัพย์ให้ผู้ว่าการการประปานครหลวงดำเนินการโดยวิธีตกลงราคาและกระทำได้ในกรณี ดังต่อไปนี้๑๓.๑เช่าที่ดินเพื่อใช้ประโยชน์ในกิจการของการประปานครหลวง๑๓.๒เช่าสถานที่เพื่อใช้เป็นที่ทำการ กรณีไม่มีสถานที่ของการประปานครหลวงหรือมีแต่ไม่เพียงพอ๑๓.๓เช่าสถานที่เพื่อใช้เป็นสถานที่เก็บพัสดุของการประปานครหลวงในกรณีที่ไม่มีสถานที่เก็บเพียงพอ๑๔.ในกรณีที่มีความจำเป็นต้องจ่ายเงินค่าเช่าล่วงหน้าในการเช่าสังหาริมทรัพย์และอสังหาริมทรัพย์ผู้ว่าการการประปานครหลวงกระทำได้เฉพาะกรณีการเช่าที่มีระยะเวลาไม่เกิน ๓ ปี ตามหลักเกณฑ์ดังต่อไปนี้๑๔.๑การเช่าจากส่วนราชการจ่ายได้ไม่เกินร้อยละ ๕๐ ของค่าเช่าทั้งสัญญา๑๔.๒การเช่าจากเอกชนจ่ายได้ไม่เกินร้อยละ ๒๐ ของค่าเช่าทั้งสัญญาการจ่ายเงินค่าเช่าล่วงหน้านอกเหนือจากหลักเกณฑ์ข้างต้นต้องขอรับความเห็นชอบจากคณะกรรมการการประปานครหลวงก่อนการแก้ไขสัญญา การงดปรับหรือลดค่าปรับ๑๕.สัญญาหรือข้อตกลงเป็นหนังสือที่ได้ลงนามแล้วจะแก้ไขเปลี่ยนแปลงมิได้เว้นแต่การแก้ไขนั้นจะเป็นความจำเป็นโดยไม่ทำให้การประปานครหลวงต้องเสียประโยชน์หรือเป็นการแก้ไข เพื่อประโยชน์แก่การประปานครหลวงผู้ว่าการการประปานครหลวงมีอำนาจพิจารณาอนุมัติให้แก้ไขเปลี่ยนแปลงได้แต่ถ้ามีการเพิ่มวงเงินและทำให้วงเงินนั้นสูงเกินอำนาจสั่งการของผู้ว่าการการประปานครหลวงให้เสนอคณะกรรมการการประปานครหลวงพิจารณา๑๖.การงด หรือลดค่าปรับให้แก่คู่สัญญาหรือการขยายเวลาทำการตามสัญญาหรือข้อตกลง ผู้ว่าการการประปานครหลวงมีอำนาจพิจารณาแต่ถ้าวงเงินในการสั่งการให้จัดหาครั้งนั้นเกินอำนาจผู้ว่าการการประปานครหลวงให้เสนอคณะกรรมการการประปานครหลวงพิจารณาและให้พิจารณาได้ตามจำนวนวันที่มีเหตุเกิดขึ้นจริงเฉพาะกรณี ดังต่อไปนี้๑๖.๑เหตุเกิดจากความผิดหรือบกพร่องของการประปานครหลวง๑๖.๒เหตุสุดวิสัย๑๖.๓เหตุเกิดจากพฤติการณ์อันหนึ่งอันใดที่คู่สัญญาไม่ต้องรับผิดตามกฎหมายให้การประปานครหลวงระบุไว้ในสัญญากำหนดให้คู่สัญญาต้องแจ้งเหตุดังกล่าวให้การประปานครหลวงทราบภายใน๑๕ วัน นับแต่เหตุนั้นสิ้นสุดลงหากมิได้แจ้งภายในเวลาที่กำหนดคู่สัญญาจะยกมากล่าวอ้างเพื่อขอลดหรืองดค่าปรับหรือขอขยายเวลาในภายหลังมิได้ เว้นแต่กรณีตาม ๑๖.๑ซึ่งมีหลักฐานชัดแจ้งหรือการประปานครหลวงมีอยู่แล้วตั้งแต่ต้นการจำหน่ายพัสดุ๑๗.หลังจากการตรวจสอบแล้วพัสดุใดหมดความจำเป็นหรือหากใช้ในกิจการต่อไป จะสิ้นเปลืองค่าใช้จ่ายมาก ผู้ว่าการการประปานครหลวงมีอำนาจพิจารณาสั่งให้ดำเนินการตามวิธีการอย่างใดอย่างหนึ่งดังต่อไปนี้๑๗.๑ขาย ให้ดำเนินการขายโดยวิธีทอดตลาดก่อน แต่ถ้าขายโดยวิธีทอดตลาดแล้วไม่ได้ผลดีให้นำวิธีที่กำหนดเกี่ยวกับการซื้อมาใช้โดยอนุโลมเว้นแต่การขายพัสดุครั้งหนึ่งซึ่งมีราคาประเมินตามสภาพรวมกันไม่เกิน ๑๐๐,๐๐๐ บาท(หนึ่งแสนบาท) จะขายโดยวิธีตกลงราคาโดยไม่ต้องทอดตลาดก่อนก็ได้การขายให้แก่ส่วนราชการหรือองค์การสถานสาธารณกุศลตามมาตรา๔๗ (๗) แห่งประมวลรัษฎากร ให้ขายโดยวิธีตกลงราคา๑๗.๒แลกเปลี่ยน ให้ดำเนินการตามวิธีการแลกเปลี่ยนที่กำหนดไว้ในข้อบังคับนี้๑๗.๓โอน ให้โอนแก่ส่วนราชการ หรือองค์การสถานสาธารณกุศลตามมาตรา ๔๗ (๗) แห่งประมวลรัษฎากรทั้งนี้ให้มีหลักฐานการส่งมอบไว้ต่อกันด้วย๑๗.๔แปรสภาพหรือทำลาย ตามหลักเกณฑ์และวิธีการที่ผู้ว่าการการประปานครหลวงกำหนดการดำเนินการตามวรรคหนึ่งโดยปกติให้แล้วเสร็จภายใน ๖๐ วัน นับแต่วันที่ผู้ว่าการการประปานครหลวงสั่งการ๑๘.กรณีที่พัสดุสูญไปโดยไม่ปรากฏตัวผู้รับผิดหรือมีตัวผู้รับผิดแต่ไม่สามารถชดใช้ตามข้อบังคับการประปานครหลวง ว่าด้วยความรับผิดของพนักงานหรือลูกจ้างในทางแพ่ง หรือมีตัวพัสดุอยู่แต่ไม่สมควรดำเนินการตามข้อ๑๗ ให้จำหน่ายพัสดุนั้นเป็นสูญ ตามหลักเกณฑ์ ดังต่อไปนี้๑๘.๑พัสดุนั้นมีราคาซื้อหรือได้มารวมกันไม่เกิน ๒,๐๐๐,๐๐๐ บาท(สองล้านบาท) ผู้ว่าการการประปานครหลวงเป็นผู้อนุมัติ๑๘.๒พัสดุนั้นมีราคาซื้อหรือได้มารวมกันเกิน ๒,๐๐๐,๐๐๐ บาท(สองล้านบาท) แต่ไม่เกิน ๕,๐๐๐,๐๐๐ บาท(ห้าล้านบาท)ผู้ว่าการการประปานครหลวงเป็นผู้อนุมัติโดยได้รับความเห็นชอบจากคณะกรรมการการประปานครหลวง๑๘.๓พัสดุนั้นมีราคาซื้อหรือได้มารวมกันเกิน ๕,๐๐๐,๐๐๐ บาท(ห้าล้านบาท) ผู้ว่าการการประปานครหลวงเป็นผู้อนุมัติ โดยได้รับความเห็นชอบจากคณะรัฐมนตรีประกาศ ณ วันที่ ๙ตุลาคม พ.ศ. ๒๕๔๙ชัยฤกษ์ ดิษฐอำนาจรองปลัดกระทรวงมหาดไทยรักษาราชการแทนปลัดกระทรวงมหาดไทยผู้ใช้อำนาจรัฐมนตรีว่าการกระทรวงมหาดไทยโสรศ/ผู้จัดทำ๔ ธันวาคม ๒๕๔๙สุเมธ/ปรับปรุง๑๘ สิงหาคม ๒๕๕๘[๑] ราชกิจจานุเบกษาเล่ม ๑๒๓/ตอนพิเศษ ๑๒๒ ง/หน้า ๑/๒๔ พฤศจิกายน ๒๕๔๙